Diari Oficial de la Generalitat Valenciana


Sumari del DOGV 1883, del 16-10-1992 (1992/826122)

RESOLUCIÓ de 21 de setembre de 1992, de la Direcció General de Transports, per la qual convoca proves de constatació de la capacitat professional per a l'exercici de les activitats de transportista per carretera, agencia de transport de mercaderies, transitari i magatzemista-distribuidor .
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1883

Data del DOGV
:   16-10-1992

Secció del DOGV
:   ALTRES DISPOSICIONS

Número del document
:   1992/826122


Data del document
:   21-09-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Anàlisi jurídica

Resolució de 21 de setembre de 1992, de la Direcció General de Transports, per la qual convoca proves de constatació de la capacitat professional per a l'exercici de les activitats de transportista per carretera, agència de transport de mercaderies, transitari i magatzemista-distribuïdor.  
Segons que disposa l'article tercer de l'Ordre d'11 de juny de 1990, de la Conselleria d'Obres Públiques, Urbanisme i Transports, que estableix la periodicitat de celebració de les proves per a la constatació de la capacitat professional per a l?exercici de les activitats de transportista per carretera, agència de transport de mercaderies, transitari i magatzemista distribuïdor, fent ús de les atribucions que li confereix la disposició final primera de l'ordre esmentada, resolc:  
Primer  
Convocar proves de constatació de la capacitat professional per a l?exercici de les activitats de transportista de viatgers i de mercaderies per carretera, tant de caràcter nacional com internacional, d'agència de transport de mercaderies, de transitari i de magatzemista-distribuïdor.  
La convocatòria afecta l?àmbit territorial de la Comunitat Autònoma Valenciana.  
Segon  
Per poder concórrer a aquestes proves, els sol·licitants hauran de tenir el domicili legal en el territori de la Comunitat Autònoma Valenciana, llevat dels qui el tenen en un lloc distint, peró hi presten el servei militar, i també dels qui tinguen el domicili en territori estranger.  
En les dues excepcions esmentades, per concórrer a les proves caldrà acreditar la circumstància que motiva l'excepció mitjançant un certificat original expedit, amb aquesta finalitat, pel cap de la unitat o un justificant d'estar domiciliat a l'estranger, respectivament.  
Tercer  
Els exercicis de què constaran les proves, l?estructura i la forma de qualificació, seran els que estableix l?Ordre de 25 d'octubre de 1990, del Ministeri de Transports, Turisme i Comunicacions, que regula les proves per a l?obtenció del certificat de capacitació per a l?exercici de les professions de transportista per carretera, agència de transport, transitari i magatzemista-distribuidor.  
Els exercicis de les proves relatives al reconeixement de la capacitat per a l?exercici de les professions de transportista per carretera, agència de transport, transitari i magatzemista-distribuidor versaran sobre el coneixement de les matèries incloses en els programes que hi ha annexos a l?ordre esmentada.  
Quart  
Les sol·licituds per a prendre part en les proves que es convoquen caldrà fer-les mitjançant el model adjunt a la resolució. Aquest, emplenat com cal, s'haurà de presentar en la Direcció General de Transports de la Conselleria d'Obres Públiques, Urbanisme i Transports, o bé als serveis territorials de Transports de València, Alacant i Castelló.  
151 termini per a la presentació de les sol·licituds serà de vint dies hàbils a partir de la publicació d'aquesta convocatòria en el Diari Oficial de la Generalitat Valenciana.  
A les sol·licituds caldrà adjuntar una fotocòpia del DNI i, si escau, fotocòpies dels documents que esmenta l'article segon.  
Cinquè  
Els drets d'examen seran de 1.490 pessetes, per a cada una de les especialitats a què l'aspirant es presente, i s'han d'ingressar, segons siga el Lloc on hagen de concórrer a les proves, en aquests comptes:  
Qualsevol sucursal del Banco Central, c/c 2770340, epígraf. taxa d'exàmens.  
El justificant de pagament de la taxa caldrà adjuntar-lo a la sol·licitud en el moment de presentar-la.  
sisè  
Hi haurà un tribunal en cada una de les províncies de la Comunitat Autònoma Valenciana. La composició d'aquests, el calendari i els llocs de les proves, es publicaran oportunament en el Diari Oficial de la Generalitat Valenciana, i s'exposaran també en la Direcció General de Transports i en els serveis territorials de Transports de València, Alacant i Castelló.  
Setè  
En el moment de la celebració de les proves els aspirants hauran de presentar al tribunal l'original del Document Nacional d'Identitat; el domicili que hi haja ha de correspondre a l?àmbit territorial de la Comunitat Autònoma Valenciana. Si no és així, però l'aspirant té el domicili legal en aquest territori, ho haurà d'acreditar mitjançant un certificat d'empadronament expedit per l'ajuntament corresponent.  
vuitè  
Per als casos especials d'aquelles persones que siguen ja titulars d'autoritzacions de transport o d'agència de transport, o bé que sé'ls haja ja reconegut el requisit de capacitació professional, s'aplicaran aquestes regles:  
1. Les persones físiques que siguen titulars de concessions o autoritzacions de transport, o de la classe TD, amb l'antiguitat que requereix la Llei 16/1987, de 30 de juliol, per al reconeixement de la capacitació professional per al transport nacional, si volen obtenir la capacitació professional per al transport internacional, hauran d'especificar la seua situació en la sol·licitud corresponent, i es presentaran únicament a l?exercici corresponent a transport internacional.  
Si les persones titulars de les autoritzacions a què es refereix el paràgraf anterior volen obtenir la capacitació en una modalitat (viatgers o mercaderies) distinta a la que es referesquen les seues autoritzacions, únicament hauran de fer el segon exercici corresponent a aquesta, i hauran de fer constar també aquesta situació en la sol·licitud.  
2. Les persones físiques que en el moment d'entrada en vigor de la Llei 16/1987, de 30 de juliol, eren titulars d'autoritzacions d'agència de transport i vulguen obtenir el reconeixement de la capacitació professional per a les activitats de transitari o de magatzemista-distribuïdor, hauran de fer constar aquesta circumstància en la scua sol·licitud i únicament hauran de fer el segon exercici corresponent a aquesta.  
3. Les persones a què es refereixen els dos punts anteriors d'aquesta base hauran d'adjuntar a la seua sol·licitud una fotocòpia compulsada, si més no, d'una de les autoritzacions de transport, TD, o d'agència que acredite el compliment de les condiciones exigides en aquests.  
4 A les persones que hagen realitzat la direcció efectiva d'empreses de transport o d'agència de transport, no se'ls presumirà que posseeixen la capacitació professional, mentre que aquesta no siga formalment reconeguda d'acord amb la tramitació establerta pel Ministeri de Transports, Turisme i Comunicacions.  
5. Les persones a les quals se'ls haja reconegut el requisit de capacitació professional per a una modalitat de transport concreta (viatgers o mercaderies), si volen obtenir la capacitació per a una modalitat diferent, únicament hauran de fer el segon exercici corresponent a aquesta, i hauran de fer constar aquesta situació en la sol·licitud i adjuntar-hi el justificant del reconeixement esmentat (certificat d'haver superat les proves corresponents, certificat simple de reconeixement, etc.).  
El mateix règim s'aplicarà a les persones à les quals se'ls haja reconegut la capacitació per a una activitat auxiliar o complementària del transport determinada (agència de transport, transitari o magatzemista-distribuïdor) que vulguen obtenir la capacitació per a una altra activitat auxiliar o complementària diferent.  
Novè  
Publicar com a annex el model d'instància en què han de formular-se les sol·licituds per a participar en les proves.  
València, 21 de setembre de 1992. - El Director General de Transports: Gaetà Roca Giner.